आयोद धौम्य का तीसरा शिष्य था वेद। आचार्य ने उससे कहा, ‘बेटा! तुम कुछ दिनों तक मेरे घर रहो। सेवा-शुश्रूषा करो, तुम्हारा कल्याण होगा।’ उसने बहुत दिनों तक वहाँ रहकर गुरू-सेवा की। आचार्य प्रतिदिन उस पर बैल की तरह भार लाद देते और वह गर्मी-सर्दी, भूख-प्यास का दुःख सहकर उनकी सेवा करता। कभी उनकी आज्ञा के विपरीत न चलता। बहुत दिनों में आचार्य प्रसन्न हुए और उन्होंने उसके कल्याण और सर्वज्ञता का वर दिया। ब्रह्मचर्याश्रम से लौटकर वह गृहस्थाश्रम में आया। वेद के भी तीन शिष्य थे, परन्तु वे उन्हें कभी किसी काम या गुरू-सेवा का आदेश नहीं करते थे। वे गुरूगृह के दुःखों को जानते थे और शिष्यों को दुःख देना नहीं चाहते थे।